Մարիա Շատելեն

Մարիա Միխայլովնա Շատելեն (, ), ՌՍՖՍՀ մշակույթի վաստակավոր գործիչ, երեք պատերազմի մասնակից։

Կենսագրություն 
Ծնվել է 1895 թվականին։ Հայրը՝ Միխայել Շատելենը եղել է Սանկտ Պետերբուրգի պոլիտեխնիկական ինստիտուտի հիմնադիր և ղեկավար, ԽՍՀՄ գիտությունների ակադեմիայի թղթակից անդամ, Սոցիալիստական աշխատանքի հերոս, Ստալինյան մրցանակի դափնեկիր, մայրը՝ Մարիա Ալեքսանդրովան եղել է ռուս դրամատուրգ, Պետերբուրգի գիտությունների ակադեմիայի թղթակից-անդամ Ալեքսանդր Օստրովսկու ավագ դուստրը։

Մարիա Շատելենը 1911 թվականին ավարտել է Սանկտ Պետերբուրգի Լ.Տագանցևայի մասնավոր գիմնազիան, մեկ տարի դասախոսություններ է անցել Փարիզի Սորբոնում։ Վերադարձել է  Սանկտ Պետերբուրգ և Բեստուժևի կանանց դասընթացներում ուսումնասիրել իրավաբանություն։

1917 թվականին աշխատել է Պետրոգրադի պարենի վարչությունում, 1922 թվականից՝ միջազգային էլեկտրատեխնիկական կոմիտեում,  եղել է «Էլեկտրիչեստվո» ամսագրի գլխավոր քարտուղար, հետագայում աշխատանքի է անցել «Գլավեներգոյի» Լենինգրադի մասնաճյուղում։

1930-ական թվականներին եղել է Լենինգրադի էլեկտրական արդյունաբերության ձեռնարկությունների տնտեսագետ։

Մասնակցել է Խորհրդա-ֆիննական և Հայրենական մեծ պատերազմներին, եղել է բուժքույր, մասնակցել է Կուրսկի ճակատամարտին։ Պատերազմն ավարտել է Ավստրիայում՝ ավագ լեյտենանտի կոչումով։

1954 թվականին ավարտել է Լենինգրադի մշակույթի պետական ինստիտուտը։ Աշխատանքային գործունեության վերջին տարիներին աշխատել է ԽՍՀՄ գիտությունների ակադեմիայի կենսաբանական ինստիտուտի գրադարանում։

Զբաղվել է Ալեքսանդր Օստրովսկու հիշատակը հավեժացնող գործունեությամբ։

Մահացել է  1977 թվականին, թաղվել է Օստրովսկիների ընտանեկան գերեզմանատանը։

Պարգևներ 
Կարմիր աստղի շքանշան
ԽՍՀՄ շքանշաններ
ՌՍՖՍՀ մշակույթի վաստակավոր աշխատող

Ծանոթագրություններ

Արտաքին հղումներ 
Внучка Мария
 Письма к М.М. Шателен (1968–1969)
  
Հայրենական մեծ պատերազմի մասնակիցներ
Երկրորդ համաշխարհային պատերազմի մասնակիցներ
Բուժքույրեր
Կանայք Երկրորդ համաշխարհային պատերազմում